CELEX: 32015D1990
Language: fi
Date: 2015-10-26 00:00:00
Title: Neuvoston päätös (Euratom) 2015/1990, annettu 26 päivänä lokakuuta 2015, hyväksynnän antamisesta Euroopan komissiolle kansainvälisen tiede- ja teknologiakeskuksen toiminnan jatkamista koskevan sopimuksen tekemiseen Euroopan atomienergiayhteisön puolesta

6.11.2015   
            
            
               FI
            
            
               Euroopan unionin virallinen lehti
            
            
               L 290/8
            
         NEUVOSTON PÄÄTÖS (EURATOM) 2015/1990,
   annettu 26 päivänä lokakuuta 2015,
   hyväksynnän antamisesta Euroopan komissiolle kansainvälisen tiede- ja teknologiakeskuksen toiminnan jatkamista koskevan sopimuksen tekemiseen Euroopan atomienergiayhteisön puolesta
   EUROOPAN UNIONIN NEUVOSTO, joka
   ottaa huomioon Euroopan atomienergiayhteisön perustamissopimuksen ja erityisesti sen 4 artiklan sekä 101 artiklan toisen kohdan,
   ottaa huomioon Euroopan komission ehdotuksen,
   sekä katsoo seuraavaa:
   
               (1)
            
            
               Neuvosto valtuutti 21 päivänä lokakuuta 2013 komission aloittamaan neuvottelut yhtenä osapuolena toimivien Euroopan unionin ja Euroopan atomienergiayhteisön, jäljempänä ’Euratom’, Amerikan yhdysvaltojen, Armenian tasavallan, Georgian, Japanin, Kazakstanin tasavallan, Kirgisian tasavallan, Korean tasavallan, Norjan kuningaskunnan ja Tadžikistanin tasavallan välisen sopimuksen tekemiseksi kansainvälisen tiede- ja teknologiakeskuksen toiminnan jatkamisesta, jäljempänä ’sopimus’.
            
         
               (2)
            
            
               Nämä neuvottelut on saatu menestyksekkäästi päätökseen, ja sopimus parafoitiin 22 päivänä kesäkuuta 2015.
            
         
               (3)
            
            
               Sopimukseen kuuluu myös Euratomin toimivaltaan kuuluvia asioita.
            
         
               (4)
            
            
               Sopimuksen allekirjoittamiseen sovelletaan Euroopan unionista tehdyn sopimuksen ja Euroopan unionin toiminnasta tehdyn sopimuksen soveltamisalaan kuuluvien kysymysten osalta erillistä menettelyä.
            
         
               (5)
            
            
               Tämän vuoksi olisi annettava hyväksyntä sille, että komissio tekee sopimuksen Euratomin puolesta Euratomin toimivaltaan kuuluvien asioiden osalta,
            
         ON HYVÄKSYNYT TÄMÄN PÄÄTÖKSEN:
   1 artikla
   Annetaan hyväksyntä sille, että Euroopan komissio tekee kansainvälisen tiede- ja teknologiakeskuksen toiminnan jatkamista koskevan sopimuksen Euroopan atomienergiayhteisön puolesta (1).
   2 artikla
   Tämä päätös tulee voimaan päivänä, jona se hyväksytään.
   
      Tehty Brysselissä 26 päivänä lokakuuta 2015.
      
         
            Neuvoston puolesta
         
         
            Puheenjohtaja
         
         F. MOGHERINI
      
   
   
      (1)  Sopimuksen teksti liitetään neuvoston päätökseen kansainvälisen tiede- ja teknologiakeskuksen toiminnan jatkamista koskevan sopimuksen tekemisestä Euroopan unionin puolesta.